CELEX: 21987A0207(03)
Language: el
Date: 1982-09-29 00:00:00
Title: Πρόσθετο πρωτόκολλο της ευρωπαϊκής συμφωνίας περί ανταλλαγής θεραπευτικών ουσιών ανθρώπινης προέλευσης

Σημαντική ανακοίνωση νομικού περιεχομένου

|

21987A0207(03)

Πρόσθετο πρωτόκολλο της ευρωπαϊκής συμφωνίας περί ανταλλαγής θεραπευτικών ουσιών ανθρώπινης προέλευσης  

Επίσημη Εφημερίδα αριθ. L 037 της 07/02/1987 σ. 0029 - 0029 Φινλανδική ειδική έκδοση: Κεφάλαιο 11 τόμος 11 σ. 0374  Σουηδική ειδική έκδοση: Κεφάλαιο 11 τόμος 11 σ. 0374  Ειδική έκδοση στη τσεχική γλώσσα Κεφάλαιο 02 τόμος 02 σ. 249  - 249 Ειδική έκδοση στην εσθονική γλώσσα Κεφάλαιο 02 τόμος 02 σ. 249  - 249 Ειδική έκδοση στην ουγγρική γλώσσα Κεφάλαιο 02 τόμος 02 σ. 249  - 249 Ειδική έκδοση στη λιθουανική γλώσσα Κεφάλαιο 02 τόμος 02 σ. 249  - 249 Ειδική έκδοση στη λεττονική γλώσσα Κεφάλαιο 02 τόμος 02 σ. 249  - 249 Ειδική έκδοση στη μαλτέζικη γλώσσα Κεφάλαιο 02 τόμος 02 σ. 249  - 249 Ειδική έκδοση στην πολωνική γλώσσα Κεφάλαιο 02 τόμος 02 σ. 249  - 249 Ειδική έκδοση στη σλοβακική γλώσσα Κεφάλαιο 02 τόμος 02 σ. 249  - 249 Ειδική έκδοση στη σλοβενική γλώσσα Κεφάλαιο 02 τόμος 02 σ. 249  - 249

		Πρόσθετο πρωτόκολλο της ευρωπαϊκής συμφωνίαςπερί ανταλλαγής θεραπευτικών ουσιών ανθρώπινης προελεύσεωςΤΑ ΚΡΑΤΗ ΜΕΛΗ ΤΟΥ ΣΥΜΒΟΥΛΙΟΥ ΤΗΣ ΕΥΡΩΠΗΣ,συμβαλλόμενα μέρη της ευρωπαϊκής συμφωνίας της 15ης Δεκεμβρίου 1958 περί ανταλλαγής θεραπευτικών ουσιών ανθρώπινης προελεύσεως (στο εξής καλουμένης "συμφωνία"),Έχοντας υπόψη τις διατάξεις του άρθρου 5 παράγραφος 1 της συμφωνίας, σύμφωνα με τις οποίες "τα συμβαλλόμενα μέρη θα λάβουν όλα τα αναγκαία μέτρα προκειμένου να απαλλάξουν από όλους τους εισαγωγικούς δασμούς τις θεραπευτικές ουσίες που τίθενται στη διάθεσή τους από τά άλλα μέρη"),Εκτιμώντας:ότι, όσον αφορά τα κράτη μέλη της Ευρωπαϊκής Οικονομικής Κοινότητας, η δέσμευση για τη χορήγηση της απαλλαγής αυτής εμπίπτει στην αρμοδιότητα της εν λόγω Κοινότητας, η οποία διαθέτει τις αναγκαίες για το σκοπό αυτό εξουσίες, δυνάμει της συνθήκης περί ιδρύσεώς της·ότι, συνεπώς, για την εφαρμογή των διατάξεων του άρθρου 5 παράγραφος 1 της συμφωνίας, πρέπει να μπορέσει η Ευρωπαϊκή Οικονομική Κοινότητα να γίνει συμβαλλόμενο μέρος της συμφωνίας,ΣΥΜΦΩΝΗΣΑΝ ΤΑ ΑΚΟΛΟΥΘΑ:Άρθρο 1Η Ευρωπαϊκή Οικονομική Κοινότητα δύναται να καταστεί συμβαλλόμενο μέρος της συμφωνίας υπογράφοντάς την. Η συμφωνία θα αρχίσει να ισχύει έναντι της Κοινότητας την πρώτη ημέρα του μηνός που ακολουθεί την υπογραφή της.Άρθρο 21. Το παρόν πρόσθετο πρωτόκολλο ανοίγεται προς αποδοχή εκ μέρους των συμβαλλομένων μερών της συμφωνίας. Θα αρχίσει να ισχύει την πρώτη ημέρα του μηνός που ακολουθεί την ημερομηνία κατά την οποία το τελευταίο από τα συμβαλλόμενα μέρη θα έχει καταθέσει το σχετικό έγγραφο αποδοχής στη Γενική Γραμματεία του Συμβουλίου της Ευρώπης.2. Ομοίως, το εν λόγω πρόσθετο πρωτόκολλο θα αρχίσει να ισχύει κατά τη λήξη μιας περιόδου δύο ετών από την ημερομηνία που θα έχει ανοιχθεί προς αποδοχή, εκτός εάν ένα συμβαλλόμενο μέρος έχει κοινοποιήσει την αντίθεσή του όσον αφορά την έναρξη ισχύος. Εφόσον δεν έχει κοινοποιηθεί η εν λόγω αντίθεση, εφαρμόζεται η πρώτη παράγραφος του άρθρου αυτού.Άρθρο 3Το παρόν πρόσθετο πρωτόκολλο αποτελεί, από την ημερομηνία ενάρξεως της ισχύος του αναπόσπαστο μέρος της συμφωνίας. Από της ημερομηνίας αυτής, κανένα κράτος δεν δύναται να καταστεί συμβαλλόμενο μέρος της συμφωνίας χωρίς να καταστεί συγχρόνως συμβαλλόμενο μέρος του πρόσθετου πρωτόκολλου.Άρθρο 4Ο Γενικός Γραμματέας του Συμβουλίου της Ευρώπης θα κοινοποιήσει στα κράτη μέλη του Συμβουλίου της Ευρώπης, σε κάθε κράτος που έχει προσχωρήσει στη συμφωνία και στην Ευρωπαϊκή Οικονομική Κοινότητα, κάθε αποδοχή ή αντίθεση, κατά την έννοια του άρθρου 2, καθώς και την ημερομηνία ενάρξεως ισχύος του παρόντος πρόσθετου πρωτοκόλλου σύμφωνα με το άρθρο 2.Ο Γενικός Γραμματέας θα κοινοποιήσει επίσης στην Ευρωπαϊκή Οικονομική Κοινότητα κάθε πράξη, κοινοποίηση ή ανακοίνωση που αφορά τη συμφωνία.Έγινε στο Στρασβούργο, στις 29 Σεπτεμβρίου 1982 στη γαλλική και αγγλική γλώσσα, και ανοίγεται προς αποδοχή την 1η Ιανουαρίου 1983. Τα δύο κείμενα είναι εξίσου αυθεντικά και θα κατατεθούν σε ένα μόνο αντίτυπο στα αρχεία του Συμβουλίου της Ευρώπης. Ο Γενικός Γραμματέας του Συμβουλίου της Ευρώπης θα διαβιβάσει επικυρωμένο αντίγραφο σε καθένα από τα κράτη μέλη του Συμβουλίου της Ευρώπης, σε κάθε κράτος μέλος που καλείται να προσχωρήσει στη συμφωνία και στην Ευρωπαϊκή Οικονομική Κοινότητα.--------------------------------------------------